Posted on 5th Augustus 2019 5th Augustus 2019 deur Medicine Mommy
KategorieëStories SleutelwoordeAfrikaans, Augustus, Mamma-wees, Selfbeeld, Stories, Vrouemaand
2 Replies to “DEUR DIK & DUN”
Vorige bydraeVorige ECZEMA – part 2
Volgende bydraeVolgende EVA Hof beslis oor AfriForum se Roets en ou vlag | Netwerk24
Deur Jana Marx 17 September 2019 06:30
Uitspraak word Dinsdag verwag in ’n strafsaak waar ’n AfriForum-bestuurslid die ou Suid-Afrikaanse landsvlag getwiet het.
Ernst Roets, adjunkhoof van dié burgerregteorganisasie, is van minagting van die hof aangekla nadat hy ’n afbeelding van die ou landsvlag getwiet het met die byskrif: “Did I just commit hate speech?”
Hy het vroeër vandeesmaand weens dié twiet in die hooggeregshof in Johannesburg verskyn.
Die twiet het gevolg op die gelykheidshof se uitspraak dat die “onnodige en nodelose vertoning” van die ou landsvlag haatspraak is – dat dié vlag sinoniem met apartheid is.
Ernst Roets vroeër in die hof in Johannesburg. Foto: Felix Dlangamandla
Volgens die gelykheidshof mag die ou vlag nou net binne akademiese, geskiedkundige, artistieke of joernalistieke kontekste vertoon word. Dit word ook net in private kontekste toegelaat waar dit nie mense kan aanstoot gee nie.
Die Nelson Mandela-stigting (NMS) het die aansoek teen AfriForum gebring.
Ná Roets se twiet het die NMS ’n strafregtelike klag van minagting van die hof teen Roets in sy persoonlike hoedanigheid ingedien. Die NMS voer onder meer aan Roets val die landswette aan.
“Roets se gedrag is ’n aanval op die wette van die land en die regstelsel,” het Tembeka Ngcukaitobi, namens die stigting, voor regter Colin Lamont betoog.
Die stigting wil hê Roets moet weens die beweerde misdryf tot 30 dae agter tralies deurbring.
Roets voer op sy beurt aan dat daar geen staande hofbevel was wat hom verbied het om die landsvlag op sosiale media te plaas nie. Sou iemand voel dat hy teen die gelykheidshof se uitspraak handel, moet hulle dus volgens Roets ’n saak van haatspraak teen hom voer, nie ’n strafsaak van minagting van die hof nie.
Roets voer verder aan dat die twiet binne die raamwerk van die gelykheidshof se uitspraak val.
Roets, wat sy doktorsgraad in die regte doen, hou vol die vraag was akademies van aard en billike kommentaar op die gelykheidshofuitspraak.
Meer oor: Afriforum | Ernst Roets | Ou Vlag